Γκέρντα Τάρο

Βιογραφία

Η Γκέρντα Τάρο γεννήθηκε την 1η Αυγούστου 1910 στην Στουτγάρδη, στο Βασίλειο της Βυρεμβέργης, από μια ιουδαϊκή-γαλικιανή οικογένεια της μεσαίας τάξης. Η Τάρο φοίτησε σε ένα οικοτροφείο της Ελβετίας.
Το 1929, η οικογένεια μετακόμισε στην Λειψία, δίπλα στα σύνορα με την ναζιστική Γερμανία. Η Τάρο αντιτάχθηκε στο ναζιστικό κόμμα και έγινε μέλος αριστερών ομάδων. Το 1933, μετά την ανάληψη της εξουσίας από το ναζιστικό κόμμα, η Τάρο συνελήφθη και τέθηκε υπό κράτηση επειδή μοίραζε φυλλάδια που ασκούσαν αντι-εθνικιστική, σοσιαλιστική προπαγάνδα. Ως αποτέλεσμα, ολόκληρη η οικογένεια Pohorylle αναγκάστηκε να εγκαταλείψει την Γερμανία προς διαφορετικούς προορισμούς. Η Τάρο δεν θα ξανασυναντούσε την οικογένειά της ποτέ.

Γαλλία

Δραπετεύοντας από την αντισημιτική Γερμανία του Χίτλερ, η Pohorylle μετακόμισε στο Παρίσι το 1934. Το 1935, γνωρίστηκε με τον φωτορεπόρτερ Endre Friedmann, έναν Ούγγρο Ιουδαίο. Εγκατέλειψε την φωτογραφία και έγινε η προσωπική του γραμματέρας. Ερωτεύτηκαν και η Pohorylle ξεκίνησε να εργάζεται ως επιμελήτρια φωτογραφίας για την Alliance Photo.
Το 1936, η Pohorylle είχε την πρώτη της επιτυχία ως φωτορεπόρτερ. Έπειτα, η ίδια και ο Friedmann δημιούργησαν ένα σχέδιο. Και οι δυο τράβηξαν καινούριες φωτογραφίες αλλά αυτές πουλήθηκαν ως το έργο ενός μη-υπάρχοντος Αμερικανού φωτογράφου, που είχε το όνομα Robert Capa και ήταν ένα κατάλληλο όνομα απέναντι στην αυξανόμενη πολιτική αστάθεια που κυριαρχούσε στην Ευρώπη και ήταν το αποτέλεσμα της επιτυχημένης αμερικανικής αγοράς. Το όνομα Capa προερχόταν από την οδό "Cápa", στην οποία διέμενε ο Friedmann στην Βουδαπέστη και η οποία σημαίνει "Καρχαρίας" στα Ουγγρικά. Το μυστικό αυτό δεν παρέμεινε για πολύ καιρό κρυφό αλλά ο Friedmann υιοθέτησε αυτό το εμπορικό όνομα "Capa" αντί για το δικό του όνομα ενώ η Pohorylle υιοθέτησε το εμπορικό όνομα της "Γκέρντα Τάρο" από τον Ιάπωνα καλλιτέχνη Τάρο Οκαμότο και την Σουηδέζα ηθοποιό Γκρέτα Γκάρμπο. Οι δυο τους συνεργάστηκαν για να καλύψουν τα γεγονότα που αφορούσαν την Popular Front στην Γαλλία της δεκαετίας του 1930.

Ισπανικός Εμφύλιος Πόλεμος

Όταν ξέσπασε ο ισπανικός εμφύλιος πόλεμος (1936), η Τάρο ταξίδεψε στην Βαρκελώνη για να καλύψει τα γεγονότα μαζί με τον Capa και τον David "Chim" Seymour. Η Τάρο έλαβε το ψευδώνυμο La pequeña rubia ("Η μικρή ξανθιά"). Κάλυψαν τον πόλεμο στο βορειοανατολικό Aragon και στην νότια Córdoba. Πάντα μαζί και χρησιμοποιώντας την υπογραφή του Robert Capa, έγιναν διάσημοι μέσα από σημαντικές δημοσιεύσεις (το ελβετικό Zürcher Illustrierte, το γαλλικό Vu). Οι πρώτες πολεμικές φωτογραφίες τους είναι εξαιρετικές καθώς η Τάρο χρησιμοποίησε μια φωτογραφική κάμερα Rollei ενώ ο Capa χρησιμοποιούσε μια κάμερα Leica. Ωστόσο, για κάποιο διάστημα το 1937 παρήγαγαν 135 παρόμοιες κινηματογραφικές ταινίες με την ετικέτα Capa&Taro.
Ως συνέπεια, η Τάρο απέκτησε κάποια ανεξαρτησία. Αρνήθηκε την πρόταση γάμου του Capa. Επιπλέον σχετίστηκε δημοσίως με τον κύκλο των αντι-φασιστών ευρωπαίων και αμερικανών διανοούμενων (όπως ο Έρνεστ Χέμινγουεϊ και ο Τζορτζ Όργουελ), οι οποίοι υποστήριζαν την ισπανική δημοκρατία. Το fr:Ce Soir, μια αριστερή εφημερίδα της Γαλλίας, υπέγραψε συμβόλαιο μαζί της για να εκδώσει μόνο τα έργα της Τάρο. Έπειτα, ξεκίνησε να εμπορεύεται τις παραγωγές της με την ετικέτα Photo Taro. Τα Regards, Life, Illustrated London News και Volks-Illustrierte ήταν μεταξύ εκείνων των δημοσιεύσεων.
Καταγράφοντας τον βομβαρδισμό της Βαλένθια, η Τάρο τράβηξε τις φωτογραφίες, που είναι οι πιο γνωστές της. Τον Ιούλιο του 1937, οι φωτογραφίες της Τάρο είχαν ζήτηση από τον διεθνή τύπο όταν, μόνη της, κάλυπτε την περιοχή Brunete κοντά στην Μαδρίτη για χάρη της εφημερίδας Ce Soir. Παρόλο που η εθνικιστική προπαγάνδα ισχυρίστηκε ότι αυτή η περιοχή ήταν υπό τον έλεγχό της, οι δυνάμεις του δημοκρατικού κόμματος είχαν στην ουσία αναγκάσει την απομάκρυνση των εθνικιστών. Η κάμερα της Τάρο αποτέλεσε την μόνη απόδειξη της κατάστασης στην περιοχή.